基於規則嘅系統

基於規則嘅系統係電腦科學裏便嘅一個概念，指用於存儲同操縱知識、並以有用嘅方式解釋訊息嘅系統。佢通常用於人工智能應用同研究當中。一般嚟講，個術語「基於規則嘅系統」適用於啲涉及人為或者由人策展嘅規則集嘅系統。啲用自動規則推理構造嘅基於規則嘅系統、譬如，就通常毋屬於邇種系統類型。

理論 
基於規則嘅系統並冇使用到人工神經網絡，而係使到一啲邏輯學嘅機制，嚟模仿腦裏便個神經網絡嘅功能之一，即透過某個對象嘅模式、性質、相關反應同埋一啲推斷規則嚟認識世界上啲嘢或者理解啲嘢嘅行為，譬如睇到部汽車就反應到佢主要係金屬做成、使油、識喐、沿線行、識打燈、運得人等等；又譬如見到個交通燈，就要注意到亮紅燈要徛住、亮綠燈就得行噉樣。

無論對於生物腦抑係電腦，要透過邏輯嚟解決啲問題都係由問題提出同埋問題嘅解組成。喺基於規則嘅系統裏便，輸入同輸出之間，仲細分成知識表示同埋知識加工兩部份。通過將知識本身同知識加工分開，可以做到喺運行緊嗰陣時單獨改啲用到嘅知識/訊息，同埋可以令到機器自己可以有判斷功能、意識到邊啲規則係戥結果唔啱嘅並適應新嘅規則。

啲用到嘅知識有好多種類型：

關連知識，即啲對象又跟其他對象有拏褦嘅邇層知識，譬如發動機之於汽車、電動汽車之於汽車等等；
 特性繼承，即類似三段論嘅推導，譬如電動汽車係汽車所以電動汽車又有發動機噉樣；
 過程知識，即某種特定情景下比較固定嘅一套行動或者進程，譬如乾炒牛河就先炒嫩牛肉至半熟，再落油炒香芽菜、韭菜、洋蔥，又落河粉快炒，再加入豉油同熟油，最後放牛肉炒勻之類；
 邏輯知識，邇層一般指啲因果理由同埋邏輯暗指，譬如去加油站意味住要加油噉。

知識表示就係捉啲知識用某種語言文字系統表達出嚟，等到電腦自己可以理解。啲語言文字梗係包括自然語言，但自然語言會有多義性、歧義，所以用統一嘅語言文字系統嚟表達同埋轉換啲訊息就好有必要。

知識加工反映嘅係知識背後嘅聯繫，即某啲知識會暗含其他嘅知識，譬如「一部車使唨八年」意味住「老化」、「折舊大」、「價平」、「檢查制度可能更嚴格」等等。

構建 
典型嘅基於規則嘅系統有四個基本組件：

規則個列表抑或規則庫個列表，屬於特定類型嘅知識庫。
 抑係，基於啲對輸入同埋個規則庫嘅交互嚟推斷訊息或者採取行動。隻解釋器通過執行以下匹配-解析-行動循環嚟執行程序：
 匹配：第一動，啲所有生產方式嘅左側都戥工作記憶啲內容進行匹配，並獲得一個衝突集作為結果，之包含澌啲所有滿意嘅生產方式嘅實例。生產方式個實例係一份有序嘅列表，裏便寫有啲滿足生產方式左側嘅工作存儲元素。
 衝突解析：第二動，揀衝突集裏便啲生產實例之一嚟執行。若果冇滿意嘅生產方式，隻解析器就halt住。
 行動：第三動，執行個喺衝突解析當中揀唨嘅生產方式裏便啲行動。邇啲操作可能會更改工作內存啲內容。邇一動結束嗰陣，執行過程返到第一動。
 臨時嘅工作記憶。
 使用者界面或者其他連到外便世界嘅連接，上高傳遞到啲輸入輸出訊號。

演算法

考 

人工智能
電腦科學